โรคเกาต์เทียมมีอาการอย่างไรบ้าง
ผู้ป่วยโรคเกาต์เทียมมีอาการได้หลายรูปแบบ  เช่น

- ไม่มีอาการ: คือ ผู้ป่วยจะไม่มีอาการใดปรากฏ แต่หากนำผู้ป่วยไปเอกซเรย์จะพบหินปูนเกาะบริเวณกระดูกอ่อนที่อยู่รอบข้อต่างๆ (ซึ่งก็คือผลึก Calcium pyrophosphate นั่นเอง)ที่เรียกว่า Chondrocalcinosis โดยข้อที่พบบ่อย ได้แก่ ข้อเข่า ข้อมือ ข้อต่อกระดูกบริเวณหัวหน่าว และข้อสะโพก

อาการข้ออักเสบเฉียบพลัน: ผู้ป่วยกลุ่มนี้พบได้ประมาณ 25% อาการจะคล้ายผู้ป่วยที่เป็นโรคเกาต์จึงเป็นที่มาของชื่อเรียกโรคนี้ว่า ‘เกาต์เทียม’ โดยทั่วไป อาการ เช่น
+ มีอาการปวดและบวมเฉียบพลันเกิดขึ้นที่ข้อ
+ ผิวหนังรอบๆข้อมีสีแดง จับแล้วจะรู้สึกร้อน
+ ส่วนใหญ่จะเป็นแค่ข้อเดียว หรือ 2-3 ข้อ
+ มักเกิดที่ข้อเข่าและข้อมือ, ข้ออื่นๆที่พบได้ เช่น ข้อเท้า ข้อระหว่างข้อเท้าและนิ้วเท้า  ข้อนิ้วมือ ข้อศอก ข้อไหล่ ข้อสะโพก  
+ ถ้าไม่ได้ยารักษา: อาการจะเป็นอยู่นานประมาณ 5-12 วัน หรืออาจนานหลายสัปดาห์ได้
+ แต่ถ้าได้ยารักษา: ส่วนใหญ่อาการจะดีขึ้นภายใน 24 ชั่วโมง
+ เมื่อเกิดอาการขึ้นมาครั้งหนึ่งแล้ว จะมีโอกาสเกิดอาการซ้ำขึ้นได้อีก โดยความถี่ของการเกิดจะไม่แน่นอน อาจเกิดขึ้นทุกๆ 2-3 สัปดาห์ หรืออาจเกิดขึ้นเพียงปีละครั้ง
+ โดยการเกิดในครั้งหลังๆ อาการจะรุนแรงขึ้น และระยะเวลาที่เกิดอาการจะยาวนานขึ้น
+ และเมื่อเป็นหลายๆ ครั้งกระดูกอ่อนและกระดูกของข้อนั้นๆ ก็จะค่อยๆถูกทำลายและทำให้เกิดข้อผิดรูปตามมาได้

- อาการข้ออักเสบเรื้อรังคล้ายโรคข้อเสื่อมอักเสบ: เป็นกลุ่มที่พบมากที่สุด คือประมาณ 50% โดยจะมีอาการ
+ ปวดข้อเป็นๆ หายๆ หรือปวดแบบเรื้อรังต่อเนื่อง 
+ ปวดมากขึ้นเมื่อใช้งานข้อนั้นๆ, แต่จะดีขึ้นเมื่อพักใช้งาน
+ ในรายที่โรคเป็นมานานแล้ว อาจมีอาการปวดตลอดเวลา มีอาการข้อฝืด ข้อยึด โดยจะเป็นหลังจากหยุดการใช้ข้อเป็นเวลานานๆ เช่น หลังตื่นนอนเช้าแต่เมื่อได้ขยับเคลื่อนไหวสักระยะหนึ่งก็จะขยับได้เป็นปกติ
+ มีอาการข้อบวมเป็นๆ หายๆ และเมื่อเป็นนานๆ ข้อจะผิดรูปได้ซึ่งทำให้การเคลื่อนไหวข้อทำได้ลดน้อยลง
+ข้อที่พบเกิดอาการบ่อย คือ ข้อระหว่างข้อมือและนิ้วมือ ข้อมือ ข้อศอก และข้อไหล่

- อาการข้ออักเสบคล้ายโรคข้อรูมาตอยด์: ผู้ป่วยกลุ่มนี้พบประมาณ 5% อาการคือปวดที่ข้อระหว่างกระดูกนิ้วมือ  หรือ ข้อที่อยู่ระหว่างข้อมือและนิ้วมือ   โดยจะเป็นเหมือนกันทั้งข้างซ้ายและข้างขวา, อาการปวดเป็นแบบเรื้อรัง, มีอาการบวมของข้อ, และมีข้อแข็ง, ข้อยึดหลังตื่นนอนในตอนเช้าโดยจะเป็นอยู่นานเป็นชั่วโมง

- อาการข้ออักเสบคล้ายโรคข้อที่เรียกว่า Neuropathic joint (Pseudoneuropathic joint), Neuropathic joint คือโรคข้อเสื่อมที่มักพบในผู้ป่วยโรคเบาหวาน หรือโรคที่เส้นประสาทส่วนปลายมีการเสื่อม, ผู้ป่วยกลุ่มนี้พบน้อยกว่า 5% โดยจะมีอาการปวดข้อเรื้อรัง ข้อบวม กระดูกอ่อนและกระดูกรอบๆข้อถูกทำลายอย่างมากจากการอักเสบเรื้อรัง ทำให้ข้อผิดรูปร่างและใช้งานไม่ได้, มักพบในข้อเข่า
11.ออร์โธปิดิกส์ (ออร์โธปิดิกส์) - Orthopedics,12.อายุรศาสตร์ (อายุรศาสตร์) - Internal Medicine